EkBass/fiwiki-20250220-pages-articles huggingface dataset:
Wang Chunli

Wang Chunli (; s. 10. elokuuta 1983, Jilin, Kiina) on kiinalainen ampuma- ja maastohiihtäjä. Wang kilpaili Torinon olympialaisissa 2006 maastohiihdossa sijoittuen 10 kilometrin perinteisen hiihtotavan kilpailussa 18:nneksi ja yhdistelmäkilpailussa 21:nneksi. Lisäksi hän oli mukana Kiinan joukkueessa, joka sijoittui parisprintissä 13:nneksi ja viestissä 16:nneksi. Oberstdorfin MM-kilpailuissa 2005 hän oli henkilökohtaisella matkalla parhaimmillaan 26. yhdistelmäkilpailussa. Maastohiihdon maailmancupissa hän on sijoittunut parhaimmillaan 21:nneksi Changchunin sprinttikilpailussa maaliskuussa 2006. Wang kilpaili ampumahiihdon MM-kilpailuissa ensimmäisen kerran Östersundissa 2008. Hän sijoittui yhteislähtökilpailussa 13:nneksi, takaa-ajossa 14:nneksi ja sprintissä 19:nneksi. Hän voitti maailmancupin sprinttikilpailun Östersundissa joulukuussa 2008. Sitä ennen hän ei ollut sijoittunut osakilpailuissa kertaakaan kymmenen parhaan joukkoon. Vuoden 2010 Vancouverin olympialaisissa Wang jäi ampumahiihdon 15 kilometrin kisoissa 33:nneksi,10 kilometrin takaa-ajossa 34:nneksi ja 7,5 kilometrin sprinttikilpailussa 49:nneksi. Wang osallistui myös ampumahiihdon 4 x 6 kilometrin viestikilpailuun sijoittuen joukkueensa kanssa 8:nneksi. == Lähteet == * * === Viitteet === Luokka:Kiinalaiset ampumahiihtäjät Luokka:Kiinalaiset maastohiihtäjät Luokka:Vuonna 1983 syntyneet Luokka:Elävät henkilöt
Kaka (lintu)

Kaka (Nestor meridionalis) on Uudessa-Seelannissa elävä uudenseelanninpapukaijalaji. == Koko ja ulkonäkö == Kaka on noin 45 cm pitkä ja yli puoli kiloa painava kookas lintu, jolla on pääosin ruskea höyhenpuku. Sen otsa ja päälaki ovat vaaleat ja korvan peitinhöyhenet kellahtavat. Vatsapuoli, pyrstön alapuoli ja niska ovat viininpunaisia. Voimakas nokka on ruskeahtavan harmaa, iiris tummanruskea ja koivet tumman harmaat. Koiraan ylänokka on pidempi kuin naaraan. Nuori lintu muistuttaa muuten aikuista mutta sen alanokan tyvi on keltainen. == Esiintyminen == Kakat elävät Uuden- Seelannin molemmilla pääsaarilla sekä joillakin pääsaarten läheisillä saarilla. Nimialalaji meridionalis elää Eteläsaarella ja Stewart Islandilla, alalaji septentrionalis Pohjoissaarella. Se on elänyt myös Chathamsaarilla, josta on löydetty fossiileja. Lajin populaation koko on vähemmän kuin 10 000 yksilöä. Pääosa kannasta elää nykyisin pienillä saarilla ja pääsaarilla elää tuskin puolia koko kannasta. Kaka on hyvin harvinainen lemmikkilintuna. == Elinympäristö == Kakat asuvat alavien maiden metsissä. Ne ovat uhanalaistuneet metsien hakkuiden, metsästyksen ja vieraiden lajien aiheuttamien pesimätuhojen takia. == Lisääntyminen == Lisääntymiskausi on syyskuusta maaliskuulle. Pesä on suuren puun kolossa ja pari käyttää sitä vuodesta toiseen. Naaras munii 2–5 munaa, tavallisesti neljä, ja hautoo niitä kolmesta neljään viikkoon. Molemmat emot huolehtivat poikasista, jotka lähtevät pesästä 9–10 viikon ikäisinä. Poikaset itsenäistyvät vasta noin seitsemän kuukauden ikäisinä. == Ravinto == Kakat syövät siemeniä, hedelmiä, marjoja, kukkia ja silmuja, mettä sekä hyönteisiä ja niiden toukkia. Kaka syö hedelmää pitäen siitä jalallaan kiinni. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Keat Luokka:Uhanalaiset linnut
Apama

Apama voi tarkoittaa seuraavia henkilöitä: * Apama I, persialaisen ylimyksen Spitameneen tytär. Seleukos I nai hänet vuonna 324 eaa. järjestetyissä massahäissä. Antiokhos I:n äiti. * Apama, Antiokhos I:n ja Stratonike I:n tytär. Kyrenaikan hallitsijan Magaksen vaimo. * Apama, Antiokhos II:n tytär. * Apama, Demetrios II:n vaimo tai jalkavaimo.
Kouluratsastusluokat

Kouluratsastusluokat ovat tasoja, jotka kertovat mitä ratsukolta vaaditaan kouluratsastuksessa. Luokkia on Suomessa yhdeksän kappaletta. == Luokat == * Helppo D: alkeis/perustason luokka, raviohjeman jälkeen hyvä. * Helppo C: perustason luokka, joka voi sisältää laukkaa ja myös raviohjelmia. * Helppo B: helppo luokka, johon sisältyy laukkaa. * Helppo A: Helppoon A:han kuuluvat muun muassa: kokoaminen keskikäynnissä, laukanvaihdot, lisätty ravi ja lisätty laukka. * Vaativa B * Vaativa A * Prix St Georges * Intermediaire I & II * Grand Prix * Kür: musiikin säestyksellä esitettävä vapaaohjelma, jonka vaativuustaso voi olla mikä vain, mutta käytännössä yleensä vähintään vaativa. == Varusteet == Kouluratsastuksessa käytettävät varusteet ja vaatetus vaihtelevat tasoittain. Helpoissa luokissa saa yleensä käyttää hevosen suuhun lievemmin vaikuttavia nivelsuitsia. Vaativissa luokissa ratsastaja saa halutessaan esittää ohjelman frakkiin pukeutuneena.Kilpailusäännöt. Ratsastus.fi, viitattu 15.4.2019.} Turvakypärän käyttö päähineenä on sallittua kaikilla tasoilla, mutta ennen vanhaan oli vaativalta tasolta alkaen tapana käyttää knallia tai frakin kanssa silinteriä. Nykyisin kypärää käytetään lähes poikkeuksetta kaikilla tasoilla. == Lähteet == Luokka:Kouluratsastus
Josiah Wedgwood

Josiah Wedgwood (12. heinäkuuta 1730 Burslem, Staffordshire – 3. tammikuuta 1795 Etruria, Staffordshire) oli englantilainen keraamikko ja teollisuusmies, joka tunnetaan keramiikan teollisen valmistuksen aloittamisesta. Hän kuului Darwin-Wedgwoodin sukuun, jonka kuuluisin jäsen oli hänen lapsenlapsensa Charles Darwin. Josiah Wedgwood oli neljännen polven keraamikko, ja keramiikanvalmistusperinteet jatkuivat suvussa vielä viidessä sukupolvessa. Nuoruudessa sairastettu isorokko heikensi hänen polveaan ja johti hänen oikean jalkansa amputaatioon. Hän ei voinut täten pyörittää dreijaa jalallaan ja keskittyikin sen takia keramiikan suunnitteluun. Parikymppisenä Wedgwood ryhtyi työskentelemään aikansa tunnetuimman englantilaisen keraamikon, Thomas Whildonin kanssa. Hän kokeili erilaisia keramiikanvalmistustekniikoita ja alkoi valmistaa keramiikkaa kotikaupungissaan Burslemissa. Kehittämistoimenpiteet ja hänen varakkaalta puolisoltaan Sarah Wedgwoodilta saatu pääoma muuttivat hiljaisen taiteilijanverstaan ensimmäiseksi varsinaiseksi keramiikkatehtaaksi. Wedgwoodilla oli puolisonsa Sarahin kanssa seitsemän lasta, joista nuorin, Robert Darwinin nainut Susannah Wedgwood (1765–1817) oli Charles Darwinin äiti. Wedgwoodin työ oli hyvin korkealaatuista. Mikäli hän näki työpajassaan vieraillessaan esineen, joka ei täyttänyt hänen laatuvaatimuksiaan, niin hän löi sen rikki kepillään sanoen: ”Tämä ei kelpaa Josiah Wedgwoodille!” Häntä kiinnostivat myös aikakautensa tieteelliset edistysaskeleet. Wedgwood halusi tieteellistä menetelmää käyttäen kehittää keramiikkansa laatua. Kilpailijoistaan hän erottui ainutlaatuisilla lasitteillaan. Vuoteen 1763 mennessä hän sai tilauksia brittiaateliston korkeimmalta taholta, kuten Yrjö III:n puolisolta Charlottelta. Wedgwood taivutti kuningattaren sallimaan tilaamansa keramiikan nimeämisen ”Queen's Wareksi”. Myös Venäjän keisarinna Katariina II tilasi Wedgwoodilta keramiikkaa. Wedgwood alkoi tuoda kuninkaallisia yhteyksiään esille kirjeenvaihdossaan. Vuonna 1769 Wedgwood avasi Etruria Worksin keramiikkatehtaan Stoke-on-Trentissä, missä se toimi 180 vuotta. Myöhemmällä iällään hän teki kopion roomalaisaikaisesta Portlandin vaasista. Wedgwood's company on edelleen tunnettu nimi keramiikassa. Nykyisin tuotemerkin omistaa suomalainen Fiskars Group. ”Wedgwood China” on yleisesti käytetty nimitys hänen ”jasperwarestaan”: sinistä (tai joskus vihreää) posliinia, päällä valkoinen koristekuvio. Tyyli on yhä yleinen maailmalla. Hänet valittiin Royal Societyyn vuonna 1783 esineiden säteilylämpötilaa mittaavan pyrometrin kehittäjänä. Wedgwood oli myös tunnettu orjuuden vastustaja. == Kirjallisuutta == * Dolan, Brian: Wedgwood. The First Tycoon, Viking Adult. ISBN 0-670-03346-4. == Aiheesta muualla == * Wedgwoodin kotisivu . * Lady Lever Art Gallery: Wedgwood collection. * Wedgwood Museum. Luokka:Englantilaiset henkilöt Luokka:Keramiikan valmistajat Luokka:Brittiläiset orjuuden vastustajat Luokka:Amputoidut henkilöt Luokka:Vuonna 1730 syntyneet Luokka:Vuonna 1795 kuolleet
Catherine Sutherland

Catherine Sutherland (s. 24. lokakuuta 1974 Sydney, Uusi Etelä-Wales) on australialainen entinen malli, näyttelijä ja kuntovalmentaja, joka tunnetaan parhaiten roolistaan Kat Hillard televisiosarjoissa Mighty Morphin Power Rangers ja Power Rangers Zeo. ==Elämäkerta== Sutherland syntyi Sydneyssä, jossa hän toimi mallina ja näyttelijänä. Hän yritti myös koe-esiintyä vuonna 1994 Dulcean roolia varteen elokuvaan Power Rangers, mutta oli tuolloin liian nuori. Myöhemmin Sutherland korvasi sarjan kolmannella kaudella Amy Jo Johnsonin esittämän vaaleanpunaisen Rangerin. Rooliin hän päätyi sarjan vastaavan tuottajan Shuki Levyn kautta, joka ei löytänyt sopivaa korvaajaa Johnsonille ja piti koe-esiintymiset Australiassa. Sutherland sai roolin ja muutti Los Angelesiin, jossa hän aloitti Mighty Morphin Power Rangers -sarjan kuvaukset. Hänen hahmo Kat Hillard esiintyi alkuperäisen sarjan lisäksi suuremmassa roolissa Power Rangers Zeossa ja elokuvassa Power Rangers turbovaihteella. Sutherland esiintyi myös Power Rangers Turbo -sarjan alussa, jonka jälkeen hän jätti sarjan vuonna 1997. Sittemmin Sutherland esiintyi pienissä rooleissa elokuvissa, kuten Money Buys Happiness (1999), Viimeisellä rannalla (2000) ja The Cell, jossa hän esitti yhtä sarjamurhaajan uhria. Teatteriesityksessä Sutherlandin roolihahmo esiintyi vain kuolleena, mutta DVD-julkaisun lisämateriaalissa hänellä on muutama vuorosana ennen kuolemaansa. Vuosina 2001–2002 Sutherland vieraili pelkkänä äänenä Power Rangers: Time Forcen jaksossa "Time for Lightspeed" Dana Mitchellin, vaaleanpunaisen Rangerin roolissa, sekä Power Rangers Wild Forcen jaksossa "Forever Red" robottikenraali Tezzlana. Elokuvissa ja televisiossa näyttelemisen Sutherland lopetti vuonna 2005, mutta on esiintynyt satunnaisesti lasten kotona hoitamisen ohella televisiomainoksissa.Anime Expo 2009 - Interview with Catherine Sutherland Viitattu 21.1.2011 ==Lähteet== Luokka:Australialaiset näyttelijät Luokka:Australialaiset mallit Luokka:Vuonna 1974 syntyneet Luokka:Elävät henkilöt
Käskijän merkki

Käskijän merkki (Il segno del comando) on italialaisen RAI-yhtiön viisiosainen tv-sarja vuodelta 1971. Suomessa MTV:n esittämästä jännityssarjasta on erityisesti jäänyt mieleen sarjan tunnuskappale Sata kelloa (), jonka ovat suomeksi levyttäneet Taisto Tammi, Pasi Kaunisto, Tapani Perttu, Eino Grön, Fredi, Tapio Heinonen ja Janne Tulkki Muistikuvaputki: Käskijän merkki ==Lähteet== Luokka:Italialaiset draamasarjat Luokka:1970-luvun televisiosarjat Luokka:Rai:n televisio-ohjelmat
Demodamas

Demodamas (; 200-luku eaa.) oli miletoslainen sotilas. Hän oli Aristeideen poika ja toimi Seleukos I:n ja Antiokhos I:n kenraalina. Hänen tiedetään toimineen Baktriassa 294–281 eaa. ja ylittäneen Iaksartes-joen. Hän kirjoitti kirjoja jotka käsittelivät Intiaa ja Halikarnassosta. == Lähteet == * luokka:Antiikin kreikkalaiset kirjailijat luokka:Antiikin kreikkalaiset sotilaat Luokka:Antiikin kreikkalaiset tutkimusmatkailijat luokka:Satraapit
Norfolkinsaarenkaka

Norfolkinsaarenkaka (Nestor productus) oli Norfolkinsaarella elänyt uudenseelanninpapukaijalaji. == Koko ja ulkonäkö == Norfolkinsaarenkaka oli noin 38 cm pitkä. Sen höyhenpuku oli päältä oliivinruskea ja alta oranssi. Myös yläperä ja kainalohöyhenet olivat oranssit. Ylänokka oli pitkä ja jyrkästi alaspäin kaartunut, väriltään ruskeahtavan harmaa. Iiris tummanruskea ja koivet oliivinharmaat. Koiraan ylänokka on pidempi kuin naaraan. Nuori lintu muistutti aikuista. == Esiintyminen == Norfolkinsaarenkakat elivät Norfolkinsaarella ja läheisellä Phillip Islandilla, jotka sijaitsevat Tyynellämerellä Australian, Uuden-Seelannin ja Uuden-Kaledonian välissä. Laji oli kesy ja kuoli sukupuuttoon 1800-luvun alkupuoliskolla, ensin Norfolkinsaarelta. Viimeinen tarhayksilö kuoli Lontoossa joskus vuoden 1851 jälkeen. Maailman museoissa on säilynyt ainakin seitsemän norfolkinsaarenkakan nahkaa. Lajin häviämisen syinä olivat ruoaksi metsästäminen ja häkkilinnuiksi pyydystäminen. Lajin mainitsi ensimmäisenä Johann Reinhold Forster ja hänen poikansa Georg, jotka vierailivat Norfolkinsaarella vuonna 1774 James Cookin retkikunnassa. Havainto julkaistiin vasta 1844. John Gould kuvaili lajin Lontoon eläintieteellisessä museossa olleen nahan perusteella. == Elinympäristö == Norfolkinsaarenkakoja tavattiin kallioilla ja ruokailemassa puiden latvustossa. == Lisääntyminen == Pesä oli puun kolossa ja munia oli tavallisesti neljä. == Ravinto == Norfolkinsaarenkakat söivät ainakin puiden kukkia ja mettä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 === Viitteet === == Aiheesta muualla == *Naturalis (sisältää kolmiulotteisia valokuvia täytetyistä yksilöistä Luokka:Keat Luokka:Sukupuuttoon kuolleet linnut
Anna Krogerus

Anna Kerttu Krogerus (s. 5. maaliskuuta 1974 Kuopio) on suomalainen kirjailija ja dramaturgi. Hän on opiskellut draamaa ja kirjoittamista sekä Tampereen yliopistossa että Teatterikorkeakoulussa ja työskennellyt KOM-teatterissa (KOM-tekstin päädramaturgina 2000–2003) sekä Kajaanin kaupunginteatterissa (kirjailija-dramaturgina vuodesta 2005). Krogerus on palkittu Kritiikin kannuksilla ja Savonia-kirjallisuuspalkinnolla. Krogeruksen vanhemmat ovat kirjallisuudentutkija Tellervo Krogerus ja oikeusneuvos Mikael Krogerus. ==Koulutus== *Ylioppilas, Kuopion musiikkilukio 1993 *Sanataiteen opintoja, Oriveden opisto *Draaman ja filosofian opintoja, Tampereen yliopisto *Teatteritaiteen maisteri, Teatterikorkeakoulu, ohjaajantyön ja dramaturgian laitos 2002 == Näytelmät == Mainittu ainoastaan teatteri, jossa näytelmä saanut kantaesityksensä * Naisia teoriassa, 2001, Jyväskylän kaupunginteatteri * Lohdutusleikki, 2002, KOM-Studio * Heikko esitys!, 2004, Jyväskylän kaupunginteatteri * Isin talviuni (lastennäytelmä), 2005, Kajaanin kaupunginteatteri * Rakkaudesta minuun, 2006, Suomen Kansallisteatteri * Kutistettu poika (nukkenäytelmä), 2006, Kajaanin kaupunginteatteri * Kuin ensimmäistä päivää, 2007, Kajaanin kaupunginteatteri * Parhaissakin perheissä, 2010, Kajaanin kaupunginteatteri, Turun kaupunginteatteri * Paha lapsi, 2011, Kajaanin kaupunginteatteri * 9 hyvää syytä elää, 2018, Ryhmäteatteri ==Tunnustukset== * Savonia-kirjallisuuspalkinto 2008 * Suomen arvostelijain liiton Kritiikin kannukset -palkinto 2006 * Vuoden taiteilija, Kuopion musiikkilukio 2006 == Lähteet == Luokka:Suomalaiset kirjailijat Luokka:Suomalaiset dramaturgit Luokka:Vuonna 1974 syntyneet Luokka:Elävät henkilöt
Sweat

Sweat on rap-artisti Nellyn kolmas studioalbumi, joka julkaistiin 14. syyskuuta 2004. Samana päivänä julkaistiin myös Nellyn neljäs studioalbumi Suit. Vuonna 2005 julkaistiin kummastakin albumista koottu yhteisalbumi Sweatsuit. Sweat-albumi nousi Billboard 200 -listan sijalle 2, kun taas Suit- albumi sijalle 1. == Kappaleet == # "Heart of a Champion" (mukana Lincoln University Vocal Ensemble) (tuottanut Phil Duckett) # "Na-Nana-Na" (mukana Jazze Pha) (tuottanut Jazze Pha) # "Flap Your Wings" (tuottanut The Neptunes) # "American Dream" (mukana St. Lunatics) (tuottanut T-Mix) # "River Don't Runnn" (mukana Murphy Lee & Stephen Marley) (tuottanut Doe Mo' Beats) # "Tilt Ya Head Back" (mukana Christina Aguilera) (tuottanut Doe Mo' Beats) # "Grand Hang Out" (mukana Fat Joe, Young Tru & Remy Martin) (tuottanut Jason "Jay E" Epperson) # "Getcha Getcha" (mukana St. Lunatics) (tuottanut Dirty Swift & Bruce Waynne) # "Another One" (tuottanut Jayson "Koko" Bridges) # "Spida Man" (tuottanut Jayson "Koko" Bridges) # "Playa" (mukana Mobb Deep & Missy Elliott) (tuottanut The Alchemist) # "Down in Da Water" (mukana Ali & Gube Thug) (tuottanut Trife) # "Boy" (mukana Lil' Flip & Big Gipp) (tuottanut Jason "Jay E" Epperson) # "Don't Stop" (Britannian bonuskappale) == Singlet == * "Flap Your Wings" (27. heinäkuuta 2004) * "Tilt Ya Head Back" (15. syyskuuta 2004) * "Na-Nana-Na" (25. tammikuuta 2005) Luokka:Nellyn albumit Luokka:Vuoden 2005 albumit
Marseillen poika

Marseillen poika (Il Marsigliese) on italialaisen Giulio Scannin tuottama TV- sarja vuodelta 1975Il marsigliese : Serie TV. Gentedirispetto (Archive Wikiwix).Il marsigliese. IMDb.com. Suomessa MTV:n vuoden 1977 kesäkuussa esittämästä kolmiosaisesta jännityssarjasta on erityisesti jäänyt mieleen Guido ja Maurizio de Angelisin tekemä sarjan tunnussävelmä "Marseillen poika" (, suom. sanat Irina Milan), jonka ovat suomeksi levyttäneet Cumulus vuonna 1977 ja Yö vuonna 1991. Suomalaisen instrumentaaliversion on levyttänyt Soitinyhtye Liisa vuonna 1978.Kappalehaku 'Marseillen poika', Fenno- musiikkiarkisto.. == Päärooleissa == * Marc Porel: Pierre Toril * Lina Polito: Vicenzina Sannataro * Vittorio Mezzogiorno: Nino Sannataro * Agla Marsili * Patrizio Esposito * Isa Danieli: Maria * Renato Mori: Ciccio Navarra * Corrado Gaipa: Tanino Sciacca * Guido Cerniglia: Magistraat * Nando Murolo: Vito Amarillo * Giuseppe Anatrelli: Pascalino Agnone * Ida Di Benedetto * Biagio Pelligra: Gigino Puleo ==Lähteet== Luokka:Italialaiset draamasarjat Luokka:1970-luvun televisiosarjat Luokka:Rai:n televisio-ohjelmat
Suit

Suit on rap-artisti Nellyn neljäs studioalbumi, joka julkaistiin 14. syyskuuta 2004. Samana päivänä julkaistiin myös Nellyn kolmas studioalbumi Sweat. Vuonna 2005 julkaistiin kummastakin albumista koottu yhteisalbumi Sweatsuit. Suit- albumi nousi Billboard 200 -listan sijalle 1, kun taas Sweat -albumi sijalle 2. Suit myi 396 000 kappaletta eli paremmin kuin Sweat. == Kappaleet == # "Play It Off" (mukana Pharrell) (tuottanut The Neptunes) # "Pretty Toes" (mukana Jazze Pha & T.I.) (tuottanut Jazze Pha) # "My Place" (mukana Jaheim) # "Paradise" # "She Don't Know My Name" (mukana Snoop Dogg & Ron Isley) # "N Dey Say" (mukana Spandau Ballet) (tuottanut HSI Productions) # "Woodgrain & Leather Wit a Hole" # "In My Life" (mukana Avery Storm & Mase) (tuottanut Kuya Productions) # "Over and Over" (mukana Tim McGraw) # "Nobody Knows" (mukana Anthony Hamilton) # "Die for You" == Singlet == * "My Place" (julkaistu 3. elokuuta 2004) * "Over and Over" (julkaistu 12. lokakuuta 2004) * "N Dey Say" (julkaistu 23. toukokuuta 2005) Luokka:Nellyn albumit Luokka:Vuoden 2004 albumit
Modern Art

Modern Art on Reiner Knizian suunnittelema ja saksalaisen Hans im Glückin alun perin vuonna 1992 julkaisema taidehuutokauppa-aiheinen lautapeli. Lautapelit.fi julkaisi pelistä suomenkielisen painoksen vuonna 2008, ja peli voitti saman vuoden Vuoden peli -palkinnon aikuisten pelien kategoriassa. Pelissä pelaajat ovat taidehuutokauppiaita, jotka ostavat ja myyvät nykytaidetta. Pelin voittaa eniten rahaa kaupoilla ansainnut. Alkuperäisessä versiossa pelissä oli kuvitteellisten taiteilijoiden teoksia, mutta suomenkielisen painoksen kuvituksena on nykytaiteilijoiden oikeita teoksia. Pelissä käydään kauppaa Sari Tennin, Jari Järnströmin, Hannu Leimun, Bruno Maximuksen ja Aimo Talevan teoksilla. Luokka:Simulaatiolautapelit
Ritana

Ritana () on vuonna 2002 valmistunut japanilainen scifi-elokuva. Elokuvan pääosassa ovat Anne Suzuki ja Takeshi Kaneshiro. Sen on ohjannut Takashi Yamazaki ja käsikirjoittanut ohjaaja Takashi Yamazaki ja kirjailija Kenya Hirata. == Juoni == Elokuvassa nuori taistelija Milly (Anne Suzuki) tulee tulevaisuudesta estääkseen vuonna 2084 tapahtuvan suuren avaruuden ja Maan välisen sodan. Onnensa kaupalla Milly löytää avukseen taidokkaan pyssymiehen Miyamoton (Takeshi Kaneshiro), joka auttaa Millyä tehtävässään loppuun asti kunnes sota on estetty ja Milly palaa takaisin rauhalliseen tulevaisuuteen. == Lähteet == == Aiheesta muualla == * Luokka:Vuoden 2002 japanilaiset elokuvat Luokka:Tieteiselokuvat Luokka:Elokuvat aikamatkustuksesta
Teeworlds

Teeworlds on nopeatempoinen 2D-räiskintäpeli. Pelissä on vanhojen pelien aseita. Uusin versio on 0.6.3. Versiossa 0.4.0 peli muutti nimeä Teewarssista Teeworldsiksi lakiasioiden takia. Teeworldsin voi ladata heidän kotisivuiltaan ja steamista Mac OS:lle, Linuxille ja Windowsille == Pelityypit == TeeWorldsissa on tällä hetkellä kolme pelityyppiä: DeathMatch (DM), Team Death Match (TDM) ja Capture The Flag (CTF). DeathMatchissä jokainen taistelee yksin muita vastaan, Team Death Matchissä punainen ja sininen joukkue taistelevat toisiaan vastaan, ja Capture The Flagissä punainen ja sininen joukkue yrittävät varastaa toistensa liput ja viedä ne tukikohtaan. === Muut pelityypit === Race: Tässä pelimuodossa yritetään päästä maaliin mahdollisimman nopeasti. Radan aikana tulee yleensä paljon esteitä eteen, jotka tappavat. Jotkut kartat ovat todella vaikeita ja toiset taas myös hyvin helppoja. Zomb (Zombie) [uusi pelimuoto]: Tässä pitää estää zombeja tappamasta sinua. Ensimmäisillä aalloilla tulee nuoria zombeja, joilla on vaan nuija, eli voit ampua niitä ilmasta helposti. Seuraavilla aalloilla tulee zombeja joilla on pistooli ja vähän enemmän elämää kuin nuorilla zombeilla. Sitten tulee Elder Zombieita, jotka ovat vieläkin vaikeampia. Välillä tulee Boss Zombeja, jotka ovat pahimpia! Zombeja ei saisi päästää ottamaan sinulle varattuja aseita, tai muuten niistä tulee erittäin vaarallisia! Tätä pelimuotoa voi pelata yhtä aikaa neljä pelaajaa. Kaikki Zombit ovat botteja. == Tulevaisuus == Peli on aktiivisen kehityksen alla. == Linkit == Pelin kotisivut (englanniksi) Luokka:Vuoden 2007 videopelit
Lads Will Be Lads

Lads Will Be Lads on suomalaisen Thee Apple Thieves -yhtyeen esikoisalbumi. Se julkaistiin elokuussa 2002 saksalaisen Crazy Love Recordsin kautta. == Kappaleet == #Rating All the Girls #Alone in the Dark #The Gods #Once We Had It All #Lucy's Garden #Brown Eyes #Higher #Make Love to Me #Queen of the Night #Hello! #Handwork #Ending Days == Kokoonpano == * Mickey Whyte – laulu, kitara * Harry Myers – kontrabasso * Iltsu – kitara * Jake Flame – rummut Luokka:Vuoden 2002 esikoisalbumit Luokka:Thee Apple Thievesin albumit
Aimo Taleva

Aimo Aulis Antero Taleva (s. 13. tammikuuta 1938 Helsinki – 18. marraskuuta 2011Kuolinilmoitus. Helsingin Sanomat 3.12.2011, s. C 13.) oli suomalainen kuvanveistäjä ja graafikko.Kuka kukin on 1998, s. 919–920. Helsinki 1998. ISBN 951-1-14344-1 Talevan töitä on esillä useissa suomalaisissa kaupungeissa sekä ulkomailla. Hän sai Valtion taidepalkinnon vuonna 1972. Taleva opiskeli vuodet 1958–1959 Vapaassa taidekoulussa ja vuodet 1961–1967 Taideteollisessa oppilaitoksessa. Ensimmäisen kerran hän esitteli teoksiaan näyttelyssä vuonna 1967, ja hän piti yksityisnäyttelyitä Suomessa ja Malmössa sekä osallistui yli sataan yhteisnäyttelyyn Euroopassa ja Yhdysvalloissa. Taleva kertoi pyrkivänsä taiteessaan noudattamaan luonnon käytännöllistä ja systemaattista järjestystä. Hän ei kuvannut luontoa naturalistisesti vaan pyrki töissään mukailemaan niitä järjestelmiä ja mekanismeja, joita luonnossa esiintyy. Talevan teoksia käytettiin vuonna 2008 julkaistun Modern Art -pelin suomenkielisen painoksen kuvituksena. ==Kaudet== Talevan työt voidaan jakaa kuuteen eri kauteen: silkkikausi, plexikausi, rautakausi, optocromakausi, kivikausi ja puukausi. ==Lähteet== ==Aiheesta muualla== *Aimo Talevan verkkosivut Luokka:Suomalaiset kuvanveistäjät Luokka:Vuonna 1938 syntyneet Luokka:Vuonna 2011 kuolleet
Cold as Ice

__NOTOC__ Cold as Ice on suomalaisen psychobilly-yhtye Thee Apple Thievesin EP-levy, joka julkaistiin vuonna 2007. Lammaszinen Teemu Lahtinen piti EP:tä onnistuneena ja svengaavana teoksena. Miinusta sai laulaja Mickey Whyten monotonisuus. == Kokoonpano == * Mickey Whyte – laulu, kitara * Harry Myers – kontrabasso * Herman Herman – kitara, taustalaulut * Mark Who? – rummut == Kappaleet == # Falling # Cold as Ice # It’s Time to Bop == Lähteet == Luokka:Vuoden 2007 EP:t Luokka:Thee Apple Thievesin albumit
Lumikenttien kutsu

Lumikenttien kutsu (La mia grande avventura / The Jack London Story) on italialaisen RAI-yhtiön seitsenosainen tv-sarja vuodelta 1973. Jack Londonin teksteihin perustuvan sarjan ohjasi Angelo D'Alessandro ja sen pääosissa esiintyivät Andrea Chacchi, Orso Maria Guerrini ja Arnaldo Bellofiore.Spaghetti-western.net Suomessa Yle TV1:n esittämästä seikkailusarjasta on jäänyt mieleen Orso Maria Guerrinin esittämä sarjan tunnuskappale I wanna go, jonka ovat suomeksi levyttäneet nimellä Lumikenttien kutsu Matti Esko, Tapio Heinonen, Jukka Raitanen, Reijo Taipale, Marko Putkonen, Jukka KuoppamäkiMuistikuvaputki: Lumikenttien kutsu sekä Janne Tulkki. ==Lähteet== Luokka:Italialaiset draamasarjat Luokka:Seikkailusarjat Luokka:1970-luvun televisiosarjat Luokka:Rai:n televisio-ohjelmat
Poliisitiede

Poliisitiede () oli lähinnä Saksassa 1700-luvulla valistusaatteiden myötä syntynyt lääketieteellis-hallinnollinen oppiala ja poliittinen ohjelma, jonka tarkoituksena oli parantaa hygieenisiä oloja, edistää kansanterveyttä, valvoa sukupuolten suhteita, sukupuolitapoja ja suvunjatkamista sekä pitää huolta väestön työkyvystä ja yleisestä elinkelpoisuudesta. Nykytermein poliisitieteessä oli kysymys sosiaali-, terveys- ja talouspolitiikan sekä hallintotieteen yhdistämisestä.Eerikäinen 2006, s. 303 == Lähteet == * Eerikäinen, Hannu artikkelissa Halu ja nautinto järjen haasteena teoksessa === Viitteet === Luokka:Yhteiskuntatieteet
Aulin

Aulin on sukunimi, joka on ollut käytössä sekä Suomessa että Ruotsissa. Yksi suomalainen Aulin-suku on suomentanut nimensä Ahmavaaraksi. Tunnettuja nimenkantajia ovat muun muassa seuraavat: * Kaarlo Arvi Eliel Ahmavaara (vuoteen 1906 Aulin, 1886–1957), suomalainen lakimies, kansanedustaja ja ministeri, Pekka Ahmavaaran (1862–1929) poika * Jared Aulin (s. 1982), kanadalainen jääkiekkoilija * Pekka Ahmavaara (vuoteen 1906 Aulin, 1862–1929), suomalainen valtiopäivämies ja kansanedustaja, Arvi Ahmavaaran isä * Tor Aulin (1866–1914), ruotsalainen säveltäjä, kapellimestari ja viulisti * Valborg Aulin (1860–1928), ruotsalainen säveltäjä. * Yrjö Ahmavaara (oik. Arvi Yrjö Aulin-Ahmavaara, vuoteen 1979 Ahmavaara, käyttää julkaisuissaan myös nimeä Arvid Aulin, 1929–2015), suomalainen monitieteinen tutkija, Arvi Ahmavaaran poika ==Lähteet==
Ranska Eurovision laulukilpailussa 2009

Ranskaa Eurovision laulukilpailussa 2009 edusti suosittu laulaja Patricia Kaas. Kilpailut järjestettiin Moskovassa, Venäjällä, 16. toukokuuta 2009.. Kaas on yksi Ranskan musiikkihistorian menestyneimpiä naislaulajia ja hän on myynyt kaikkiaan yli 16 miljoonaa levyä maailmanlaajuisesti. Ranskan delegaation johtaja Bruno Berberes sanoi esctodayn haastattelussa joulukuussa 2008, että ”ihana yllätys” on varattu vuoden 2009 Ranskan edustajavalintaan viime vuoden suuren suosion ja hyvien kokemusten vuoksi. Edellinen edustaja Sébastien Tellier on luonut huomattavaa kiinnostusta kilpailua kohtaan varsinkin Ranskan showbisneksen juokossa. Tämän vuoksi Ranska valitsi suositun esiintyjän, joka edustaisi maata Eurovision laulukilpailussa Moskovassa.. Patricia Kaasin kilpailukappale kuullaan ensimmäisen kerran 9. helmikuuta lehdistöstilaisuus-konsertissa. ==Eurovision laulukilpailussa== Ranska on automaattisesti loppukilpailussa, sillä maa kuuluu neljän suuren rahoittajamaan joukkoon. Esitetyn kappaleen nimi oli "Et s’il fallait le faire" ja Ranska sijoittui sillä finaalissa kahdeksanneksi. ==Lähteet== Luokka:Eurovision laulukilpailu 2009 Luokka:Ranska Eurovision laulukilpailussa
Palvelija (elokuva)

Palvelija on brittiläinen elokuva vuodelta 1963. Sen on ohjannut Joseph Losey, ja pääosissa näyttelevät Dirk Bogarde, Sarah Miles, Wendy Craig ja James Fox. Elokuvan käsikirjoituksen on tehnyt Harold Pinter Robin Maughamin saman nimisen romaanin pohjalta. Elokuva oli ensimmäinen kolmesta yhteistyöstä Joseph Loseyn kanssa. Se on tiivis psykologinen draama, jonka keskeisenä aiheena ovat neljän päähenkilön väliset suhteet. Yhteiskuntaluokkien välisten suhteiden koukerot, rasitukset, pitkästyminen ja Pyrrhoksen voitto ovat aiheita, joita elokuva tutkii. Vuonna 1999 British Film Instituten kyselyssä Palvelija äänestettiin kaikkien aikojen 22. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.Best 100 British films – full list, BBC 23.12.1999. Viitattu 27.7.2016.The New York Timesin kriitikot valitsivat Palvelijan vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Varakas nuori lontoolaismies Tony (James Fox) palkkaa Hugo Barrettin (Dirk Bogarde) miespalvelijakseen. Aluksi Barrett tuntuu sopeutuvan työhönsä hyvin, ja hänen ja Tonyn välille muodostuu hyvä suhde, jossa heidän sosiaaliset roolinsa kuitenkin säilyvät. Suhde alkaa muuttua, ja muutoksen aiheuttajana on Susan (Wendy Craig), joka on Tonyn kuivakiskoinen tyttöystävä, joka tuntuu halveksivan Barrettia ja kaikkea mitä tämä edustaa. Ongelmia lisää Vera (Sarah Miles), jonka piti olla Barrettin sisar ja jonka Barret ottaa palvelijattareksi taloon. Vera on kuitenkin hänen rakastettunsa. Kun mikään ei ole miltä näyttää, henkilöt kieroilevat toisiaan vastaan, kunnes roolit kääntyvät päinvastaisiksi, ja Tonysta paljastuu aivan toisenlainen henkilö. Keskeisenä ajatuksena elokuvassa on henkilöiden kyllästyminen omiin sosiaalisiin rooleihinsa. Elokuvan musiikki on John Dankworthin, ja kappaleen "All Gone" laulaa Cleo Laine. == Lähteet == Luokka:Vuoden 1963 brittiläiset elokuvat Luokka:Brittiläiset draamaelokuvat Luokka:Brittiläiset romaaneihin perustuvat elokuvat fr:The Servant
Malene Mortensen

Malene Mortensen (s. 23. toukokuuta 1982) on tanskalainen laulaja. Helmikuussa 2002 hän voitti Tanskan euroviisukarsinnan Melodi Grand Prix ja edusti maataan Eurovision laulukilpailussa Tallinnassa kappaleella Tell Me Who You Are ja sijoittui viimeiseksi, 24. sijalle. == Diskografia == *Paradise (2003) *Date With A Dream (2005) *Malene (2006) *Desperado (2007) == Aiheesta muualla == *Malene Mortensenin kotisivu Mortensen, Malene Mortensen, Malene Luokka:Vuonna 1982 syntyneet Luokka:Elävät henkilöt Luokka:Vuoden 2002 euroviisuedustajat
Magnus von Eberhardt

Magnus von Eberhardt (1855 Berliini – 1939 Berliini) oli keisarillisen Saksan armeijan jalkaväenkenraali ensimmäisessä maailmansodassa. Eberhardtin sotilasura alkoi 19-vuotiaana, kun hän liittyi jalkaväkirykmentti nro 93:n Zerbstissä. Kesäkuussa 1890 hän siirtyi Berliiniin yleisesikuntaan. 1898 hän sai ylennyksen majuriksi ja siirtyi komentajaksi krenatöörirykmenttiin ”Prinz Karl von Preußen” (2. brandenburgilaisrykmentti nro 12). Hän palveli eri yksiköissä komentajana tai esikuntaupseerina. Hänet ylennettiin kenraalimajuriksi 1907 ja kenraaliluutnantiksi 1911.Magnus von Eberhardt Eberhardt nimitettiin ala-Elsassin sotilasalueen kuvernööriksi 1913, ja tässä tehtävässä hän toimi, kun ensimmäinen maailmansota syttyi. Tapahtumaa seurasi siirto XV. reservin armeijakunnan komentajaksi ylä-Elsassiin, jossa hänen armeijakuntansa tehtävä oli suojella aluetta mahdollisilta ranskalaisten hyökkäyksiltä. Eberhardt onnistuikin torjumaan ranskalaisten yrityksen vallata Colmar ja puskemaan heidät lähes koko Elsassin alueelta lukuun ottamatta Thann-Altkirchin aluetta. Armeijakunta siirrettiin Serbiaan. Eberhardt pysyi yksikön johdossa lokakuuhun 1916 saakka, jolloin armeijakunnan reservit siirrettiin Verdunin alueelle. Eberhardt siirtyi komentamaan X. reservin armeijakuntaa. Hänelle myönnettiin Pour le Merite toukokuussa 1917. Elokuussa 1918 Eberhardt nimitettiin 7. armeijan komentajaksi kenraali Max von Boehnin tilalle. Hän pysyi tehtävässä vain lokakuuhun asti, jolloin armeija hajosi karkuruuden ja huonon taistelukunnon vuoksi. Marraskuun alussa Eberhardt siirtyi komentamaan 1. armeijaa, kunnes yksikkö lakkautettiin joulukuussa sodan loppumisen jälkeen. Tämän jälkeen Paul von Hindenburg lähetti Eberhardtin Itä-Preussiin Kulmerlandin puolustusjoukkojen komentajaksi estämään puolalaisia valtaamasta Itä-Preussia. Keväällä 1919 hän sai käskyn vetäytyä Soldaun alueelta, jolloin puolalaiset joukot ottivat sen haltuunsa. == Lähteet == Luokka:Saksalaiset kenraalit Luokka:Vuonna 1855 syntyneet Luokka:Vuonna 1939 kuolleet
Łowicz

Łowicz (lausutaan ˈwɔvʲitʃ, ) on kaupunki Łódźin voivodikunnassa keskisessä Puolassa. Łowicz on myös oman Łowiczin piirikuntansa keskuskaupunki. Kaupunki on rakentunut Bzurajoen varrelle. Vuoden 2019 arvion mukaan Łowiczissa asui 28 224 asukasta. == Historia == Toisen maailmansodan alussa käytiin Łowiczissa ja sen lähialueilla Kutnon taistelu, jossa saksalaiset murskasivat salamasotataktiikallaan Puolan joukot. Kutnon taistelu oli suurin yksittäinen offensiivi koko Puolan sotaretken aikana. == Talous == Łowicziin on keskittynyt elintarvike- ja tekstiiliteollisuutta, joka elättää kaupunkia. == Kuuluisia łowiczilaisia == *Daniel Olbrychski, elokuvanäyttelijä == Lähteet == Luokka:Łódźin voivodikunnan kaupungit
Ernie Hudson

Earnest Lee ”Ernie” Hudson (s. 17. joulukuuta 1945) on yhdysvaltalainen näyttelijä. Parhaiten hänet tunnetaan muun muassa elokuvista Käsi, joka kehtoa keinuttaa, Crow, Congo ja Haamujengi jatko-osineen. Televisioesiintymisiä hän on tehnyt muun muassa sarjoissa Seikkailujen saari, Incredible Hulk, Pieni talo preerialla ja Kylmä rinki. == Aiheesta muualla == * * Luokka:Yhdysvaltalaiset näyttelijät Luokka:Vuonna 1945 syntyneet Luokka:Elävät henkilöt
Hill Harper

Hill Harper (oik. Francis HarperCelebrities, Hill Harper. TV Guide. 17\. toukokuuta 1966, Iowa City, Iowa) on yhdysvaltalainen näyttelijä ja kirjailija, joka on tullut tutuksi parhaiten Sheldon Hawkesin roolista CBS:n tuottamassa rikosdraamasarjassa CSI: New York. CBS:n jännityssarjassa Limitless Harper näytteli yhtä päähahmoista, FBI-agentti Spelman Boylea.8 Things You Didn’t Know About Actor Hill Harper. Huffington Post 15.6.2016. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt Luokka:Afroamerikkalaiset
Puroniitty

Puroniitty () on Helsingin Ultunan kaupunginosaan kuuluva osa-alue. Se on Helsingin itäisin ja samalla pohjoisin osa ja kuuluu Östersundomin suurpiiriin ja peruspiiriin. Ennen vuotta 2009 Puroniitty kuului Sipooseen. Puroniityssä asui 220 henkeä vuodenvaihteessa 2008/2009 . Puroniityssä on pientaloalueita, mutta suurin osa alueesta on rakentamatonta. == Lähteet == Luokka:Ultuna Luokka:Helsingin osa-alueet
Muovaus

Muovaus tarkoittaa kappaleen muodon muuttamista ainetta tiivistämällä harventamalla tai siirtämällä. Esimerkkejä muovaavista menetelmistä ovat taonta, taivutus ja pakotus. Muovaavista menetelmistä eroavat ainetta poistavat menetelmät kuten leikkaaminen ja lastuaminen, sekä ainetta lisäävät menetelmät kuten hitsaaminen ja terminen ruiskutus. ** Muovaus *** Hydraulinen muovaus *** Kylmämuovaus *** Kylmäveto *** Meisto *** Metallin kuumamuokkaus *** Metallin kylmämuokkaus *** Painosorvaus *** Rullamuovaus *** Suurnopeusmuovaus *** Syväveto *** Taivutus (metallioppi) *** Taonta *** Valssaus *** Venytysmuovaus *** Vierintämuovaus Luokka:Valmistustekniikka
Vedad Ibišević

Vedad Ibišević (s. 6. elokuuta 1984 Vlasenica, Bosnia ja Hertsegovina, Jugoslavia) on bosniahertsegovinalainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa Hertha Berliniä ja on pelannut pitkään Bosnia ja Hertsegovinan maajoukkueessa. Ibišević muutti perheensä mukana Bosnia ja Hertsegovinasta Sveitsiin vuonna 2000. Kymmenen kuukautta myöhemmin perhe jatkoi Yhdysvaltoihin, St. Louisiin, jossa asuu tuhansia muitakin bosnialaispakolaisia. Ibišević pelasi Roosevelt High Schoolin joukkueessa, kunnes sai stipendin St. Louisin yliopistoon. Ainoalla kaudellaan 2003 hän teki yliopiston joukkueessa 22 ottelussa 18 maalia ja hänet valittiin NCAA:n vuoden tulokkaaksi. Ibišević pelasi kesällä 2003 kaksi ottelua Bosnia ja Hertsegovinan alle 21-vuotiaiden maajoukkueessa. Seuraavaksi kaudeksi hän palasi Yhdysvaltoihin pelaten Premier Development League -sarjassa. Kesällä 2004 hän siirtyi maanmiehensä Vahid Halilhodžićin valmentamaan Paris Saint-Germainiin. Hän pelasi seurassa vain neljä ottelua ennen kuin siirtyi Ligue 2:ssa pelanneeseen Dijoniin, jossa teki pelaamissaan 33 sarjaottelussa kymmenen maalia. Ibišević siirtyi kesällä 2006 Bundesliigassa pelanneeseen Alemannia Aacheniin, jonka riveissä teki 24 sarjaottelussa kuusi maalia. Heinäkuussa 2007 hän teki sopimuksen 2. Bundesliigassa pelanneen Hoffenheimin kanssa. Hän teki avauskaudellaan viisi liigamaalia seuran noustessa ensimmäisen kerran historiassaan maan pääsarjaan. Kaudella 2008–2009 Ibišević teki joulutaukoon mennessä 17 ottelussa 18 maalia johtaen selvästi sarjan maalintekijätilastoa. Hoffenheim puolestaan oli tulokaskautensa puolivälissä sarjan kärjessä. Tammikuun puolivälissä Ibiševićin oikean polven eturistiside repesi harjoitusottelussa Espanjassa ja hän joutui jättämään loppukauden väliinIbisevic sivussa loppukauden Yle 15.1.2009 Viitattu 16.1.2009. Ibišević pelasi ensimmäisen maaottelunsa Bosnia ja Hertsegovinan maajoukkueessa EM-karsintaottelussa Norjaa vastaan 24. maaliskuuta 2007. Ensimmäisen maaottelumaalinsa hän teki 2–3-tappioon päättyneessä EM-karsintaottelussa Kreikkaa vastaan 13. lokakuuta 2007. MM- kilpailuissa 2014 hän pelasi kolme ottelua, joista yhden avauskokoonpanossa, ja teki maansa ensimmäisen MM-kisamaalin ensimmäisessä alkulohko-ottelussa Argentiinaa vastaan. Viimeksi hän pelasi maajoukkueessa toukokuussa 2018. == Lähteet == *Uran tilastot www.fussballdaten.de *From Bosnia to U.S. to Top of the Bundesliga The New York Times 29.11.2008 Viitattu 3.1.2009 === Viitteet === == Aiheesta muualla == *Virallinen sivusto Luokka:Bosniahertsegovinalaiset jalkapalloilijat Luokka:Vuonna 1984 syntyneet Luokka:Elävät henkilöt
Scat

Scat on jazzissa käytetty laulutyyli, jossa ei ole sanoja vaan merkityksettömiä tavuja. Scat-laulun kehittäjäksi mainitaan joskus trumpetisti Louis Armstrong, vaikkakin se kuuluu oikeasti vanhaan New Orleansin jazzlaulun perinteeseen. Armstrong teki scat-laulusta suosittua vuodesta 1927 eteenpäin. Tehdessään musiikkia blueslaulajan Bessie Smithin kanssa Armstrong soitti riffejä, mitkä sopisivat scat-laulamiseen. Myöhemmät scat-laulajat sovittivat yksilölliset tyylinsä aikansa musiikkiin: Cab Calloway tunnettiin ”Hi-De- Ho”-miehenä kertosäkeistään ilman sanoja, Ella Fitzgerald fraseerasi scat- laulunsa saksofoniin, Sarah Vaughanin improvisaatiot sisälsivät 1940-luvun bebop-tyyliä ja 1960-luvun puoliväliin tultaessa Betty Carter käytti äärimmäisiä äänialoja ja joustavuutta kuten saksofonisti John Coltrane. Scatman Johnin sanotaan tuoneen tyylin takaisin nykyaikaisempaan popmusiikkiin. == Lähteet == Luokka:Jazz Luokka:Laulu
Sahaus

Sahaus on työstömenetelmä, jossa lastuamalla irrotetaan työstettävästä kappaleesta osia. Sahaukseen käytettävää työkalua tai laitetta kutsutaan sahaksi. Sahaamalla voidaan työstää mitä tahansa kiinteää materiaalia kuten puuta, metallia, kiveä, muovia ja lasia. ==Pyörösahaus== Pyörösahauksessa käytetään pyöreää terää, joka leikkaa pyörimisakseliinsa nähden kohtisuoran railon. Pyörösahan terässä on ulkokehälle sijoitetut hampaat, jotka leikkaavat lastuja terään syötettävästä kappaleesta. ==Vannesahaus== Vannesahauksessa teränä toimii suljetun lenkin muodostava nauha jonka reuna on hammastettu. Vanteen reunan hampaat leikkaavat kappaletta. ==Ketjusahaus== Ketjusahoissa leikkaavat hampaat on liitetty ketjuun. Ketjusahoja käytetään pääsääntöisesti puun leikkaamiseen. Yleisimmät esimerkit ovat tavanomainen moottorisaha ja sähkökäyttöinen ketjusaha. Myös metsäkoneiden harvesteripäissä käytetään ketjusahoja. ==Lankasahaus== Lankasahaus on menetelmä, jossa sahaavana teränä toimii lankamainen juokseva tai värähtelevä terä. Lankasahausta käytetään yleisesti esimerkiksi marmorin sahaukseen irti kalliosta. Myös selviytymispaketeissa on lankamaisia sahoja, jolla voi katkoa esimerkiksi puuta. Metallitekniikassa lankasahauksella tarkoitetaan yleisesti paloittelutapaa, jossa käytetään hyväksi lankaa johon johdetaan sähköä, joka tuottaa sähköpurkauksia, jotka leikkaavat kappaletta. Kyseinen sahaustapa (leikkaustapa) liittyy lähinnä metallintyöstöön ja ei ole lastuavaa työstöä. ==Heilurisahaus== Heilurisahauksessa terä liikkuu edestakaisin sahaten joko molempiin suuntiin tai vain toiseen suuntaan mennessä. Yleisimpiä tapoja on perinteinen käsisahaus timpurinsahalla tai kaarisahalla. Esimerkiksi ennen tukit sahattiin pääsääntöisesti kehäsahalla jossa oli edestakaisin liikkuva terä. == Kuvia == Tiedosto:Kinnaskosken saha.jpg|Sotavangit sahaavat punahongasta lankkuja 1942. Tiedosto:Felling Snag on Fire line- Oregon-1936.jpg|Puuta sahataan poikki tulipalon pysäyttämiseksi, Oregon 1936. Luokka:Valmistustekniikka
Saha

Saha on työkalu tai työstökone, jota käytetään sahaukseen. Sahat voivat olla käsisahoja jotka toimivat ihmisvoimin tai konesahoja, jotka käyvät konevoimalla. Sahan tyypistä riippuen sillä voidaan sahata esimerkiksi puuta, muoveja, metalleja, kiveä, betonia, tai lihaa ja luita. Käsikäyttöiset sahat perustuvat ihmisvoimin aikaan saatuun edestakaiseen liikkeeseen ja ne voivat leikata työnnettäessä tai vedettäessä. Konesahat toimivat sähkömoottorilla tai muulla tavoin konevoimalla. == Sahojen perustyypit == === Pyörösaha === Pyörösahassa eli sirkkelissä on pyörivä pyöreä terä, jonka ulkoreuna on hammastettu. Pyörösahalla voidaan sahata vain suoraan. Sahausliike on jatkuva. Pyörösahoilla sahataan mm. puuta, muoveja ja metalleja. Pyörösahoja on pienistä käsin liikuteltavista akkukäyttöisistä aina suuriin sahatavaran sahaamiseen tarkoitettuihin asti. Katkaisuun tarkoitetuissa pyörösahoissa terä useimmiten tekee syöttöliikkeen. Katkaistavaa kappale siirretään sahan pöydällä sivusuunnassa oikeaan kohtaan ja terää liikuttamalla suoritetaan katkaisu. Terä on yleensä käännettävissä ja kallistettavissa, jotta katkaisu voidaan tehdä erilaisissa kulmissa. Levyjen sahaukseen ja halkaisuun tarkoitetuissa sahoissa sahattavaa kappaletta liikutetaan pöydällä. Usein sahoissa on liukupöytä. Tällöin kappale tuetaan vaakatasossa terän lappeen suuntaisesti liikkuvaan pöytään ja sitä syötetään paikallaan pysyvään terään. Terää voidaan kallistaa pöytään nähden erilaisten sahauskulmien aikaansaamiseksi. Yksi merkittävä pyörösahojen laji ovat sahat, joilla tukeista sahataan puutavaraa. Näissä sahoissa on isot terät ja pitkä liukupöytä. Usein sahat ovat siirrettäviä nk. kenttäsirkkeleitä, jotka kuljetetaan sahauspaikalle esim. maatilalle tai tulevalle rakennustyömaalle. === Vannesaha === Vannesahassa on yhtenäisen silmukan muodostava nauhamainen terä, jonka reunassa on leikkaavat hampaat. Sahausliike on siis jatkuva. Vannesahoilla voidaan leikata suoraan tai kaartaen. Pienin mahdollinen kaarresäde riippuu käytettävän vanteen leveydestä. Tilanteen mukaan vannesaha voi olla paikoillaan ja kappaletta syötetään terään, tai vannesahaa liikutetaan paikoillaan olevaan kappaleeseen. ===Edestakaisen liikkeen sahat=== Käsikäyttöiset sahat ovat sivulla käsisaha. Jatkuvan liikkeen sahoista poiketen useimmista edestakaisen liikkeen sahoista on olemassa sekä käsivoimaisia että konevoimaisia versioita. Samalla termillä voidaan viitata tilanteen mukaan kumpaan tahansa. ====Konekäyttöiset==== Konekäyttöisiä sahoja, joissa terä liikkuu edestakaisin ovat muiden muassa: *Puukkosaha on kapeakärkinen ja terän liikesuuntaan pitkulanen saha.Facta 2001 s. 236 Tyypillisesti sahaa ohjataan käsin. *Pistosaha eli kuviosaha on puukkosahaa pienemmällä terällä varustettu saha, joka on enemmän neliön muotoinen terän liiketasossa. Tyypillisesti sahaa ohjataan käsin. *Lehtisaha on tyypillisesti paikoillaan ja kappaletta ohjataan käsin. === Lankasaha === Lankasaha on numeerisesti ohjattu työstökone jolla tehdään lankasahausta. === Moottorisaha === Moottorisaha on pienen kaksitahtisen bensiinimoottorin voimalla toimiva ketjusaha. ==Katso myös== * Reikäsaha ==Lähteet== == Aiheesta muualla == *
Cleo Laine

Cleo Laine (oik. Clementina Dinah Campbell, s. 28. lokakuuta 1927 Lontoo, Britannia) on brittiläinen jazzlaulaja ja näyttelijä, joka tunnetaan erityisesti scat-laulajana. Hänen äänialansa kattaa useita oktaaveja. Laine on naimisissa brittiläisen jazzmuusikon ja -säveltäjän John Dankworthin kanssa. Laine on esiintynyt musiikin monilla osa-alueilla, ja hän on ollut Grammy- ehdokkaana sekä jazzin, popin että klassisen musiikin sarjoissa. Näyttelijänä hän on esiintynyt Euripideen, Shakespearen ja Ibsenin näytelmissä. == Lähteet == ==Aiheesta muualla== *Cleo Lainen sivusto Luokka:Brittiläiset jazzlaulajat Luokka:Grammy-palkinnon saajat Luokka:Vuonna 1927 syntyneet Luokka:Elävät henkilöt
Suuri junaryöstö (vuoden 1903 elokuva)

Suuri junaryöstö () on vuonna 1903 julkaistu Edwin S. Porterin ohjaama mustavalkoinen mykkäelokuva. Useimpien lähdeteosten mukaan Suuri junaryöstö on myös maailman ensimmäinen lännenelokuva ja se loi tyylilajin, josta tuli jo muutaman vuoden kuluttua yhdysvaltalaisten elokuvateattereiden suosituin. == Tapahtumat == Elokuva koostuu hieman yli kymmenestä erillisestä kohtauksesta, jotka kukin kuljettavat tarinaa eteenpäin. Ensimmäisessä kohtauksessa kaksi naamioitunutta ryöstäjää pakottaa lennätinoperaattorin lähettämään lähestyvälle junalle pysähtymiskäskyn ja sitoo miehen. Junan pysähdyttyä ryöstäjät siirtyvät junaan, menevät postivaunuun ja lyhyen ammuskelun jälkeen räjäyttävät auki arvokkaan kuljetuksen. Ryöstäjät siirtyvät veturiin ja saavat junan pysähtymään, minkä jälkeen he käskevät matkustajat ulos junasta. Yksi mies yrittää paeta väkijoukosta, mutta hänet ammutaan. Muilta kerätään arvoesineet. Ryöstäjät poistuvat paikalta pelkällä veturilla, noutavat metsään jättämänsä hevoset ja ratsastavat karkuun. Sähköttäjä onnistuu hakemaan apua ja joukko aseistautuneita miehiä lähtee ryöstäjien perään. Alkaa takaa-ajo hevosten selässä. Hetken kuluttua kolme jäljellä olevaa ryöstäjää pysähtyy hevosineen luultuaan jättäneensä takaa-ajajansa. Ryöstäjät alkavat tutkia ryöstösaalistaan, mutta takaa-ajajat onnistuvat piirittämään varkaat. Taistelussa osa takaa-ajajista ja kaikki ryöstäjät kuolevat. Elokuvaan kuuluu yksi erillinen otos, joka on ehkä koko elokuvan kuuluisin osa. Siinä yksi ryöstäjistä kohottaa aseen sekä ampuu useasti kohti kameraa ja katsojaa. Tällä pyrittiin luomaan katsojalle vaikutelma siitä, että hän on mukana elokuvan tapahtumissa. Tämä lyhyt pätkä on välillä näytetty elokuvan aluksi, joskus taas lopuksi. Kohtaukseen viitataan muun muassa Martin Scorsesen elokuvan Mafiaveljet (1990) lopussa, jossa Joe Pescin roolihahmo ampuu kohti kameraa. ==Lähteet== == Aiheesta muualla == * Elokuva katsottavissa Yhdysvaltain kongressin kirjaston sivuilta * Mykkäelokuvasivusto Luokka:Yhdysvaltalaiset lännenelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Vuoden 1903 yhdysvaltalaiset elokuvat
Mighty Morphin Power Rangers (videopeli)

Mighty Morphin Power Rangers on vuoden 1994 marraskuussa julkaistu videopeli. Se perustuu samannimiseen televisiosarjaan Mighty Morphin Power Rangersiin, jonka julkaisi Bandai Nintendo-konsoleille ja Sega omille konsoleilleen. == Pelattavuus == Pelissä voi pelata alustasta riippuen noin seitsemällä eri tasolla taistellen Rita Ripulsan kätyreitä vastaan. Pelaaja voi pelata viidellä eri Rangerilla; punaisella, vaaleanpunaisella, sinisellä, mustalla ja keltaisella. Ryhmän kuudennen sankarin Vihreän Rangerin saa bonushahmona Segan versiossa. Lisäksi pelissä pääsee pelaamaan Megazordilla. === SNES === SNES alustalla pelaaja aloittaa jokaisen tason ei-muuntautuneessa muodossa. Päästessä pelin puoleen väliin asti, pelaaja näkee kentän loppuvastuksen ja muuntautuu valitsemakseen Rangeriksi, jolloin tavoitteena on päästä loppuvastuksen luokse. Muuntautuessaan hahmo palautuu täyteen terveyteen, minkä lisäksi muuntautumisen jälkeen hahmolla on käytössään useampien liikkeiden valikoima. Pelin kaksi viimeistä tasoa pelataan Megazordilla. Loppuvastukset: # Bones # Gnarly Gnome # Eye Guy # Genie # Dark Warrior # Mutitus # Cyclopsis === Game Boy === Game Boy -versio muistuttaa hyvin paljon SNES-versiota, mutta jokainen loppuvastus pelataan Megazordilla. Loppuvastukset: # Squatt # Baboo # Goldar # King Sphinx # Rita Repulsa === Sega Mega Drive === Segan Mega Drive -versiossa on kolme erilaista pelimuotoa. Ensimmäinen on taisteluiden sarjaa seuraava tarinamoodi, toinen on vapaa yksinpeli ja kolmannessa pelimuodossa taistelu tapahtuu kahden ihmispelaajan ohjaamien hahmojen välillä. Yksinpelissä on mahdollisuus saada salainen hahmo, Vihreä Ranger, pelattavaksi hahmoksi. Hahmot: * Kaikki viisi Rangeria * Vihreä Ranger * Megazord * Dragonzord * Minotaur * Madame Woe * Goldar * Cyclopsis * Ilkeä Vihreä Ranger (lukittavahahmo Vs. Mode) == Aiheesta muualla == * Luokka:1990-luvulle sijoittuvat videopelit Luokka:Power Rangers -pelit Luokka:Toimintapelit Luokka:Tappelupelit Luokka:Beat ’em up -pelit Luokka:Super Nintendo Entertainment System -pelit Luokka:Sega Mega Drive -pelit Luokka:Sega Game Gear -pelit Luokka:Game Boy -pelit Luokka:Vuoden 1994 videopelit Luokka:Mighty Morphin Power Rangers